<classify> Klabu ya Yanga imetangaza kuachana na kocha wao Luc Eymael kutoka na kutoa kauli za kibaguzi kwa mashabiki wa soka nchini baada ya mchezo wa mwisho wa ligi kuu bara dhidi ya Lipuli FC jana. Yanga imetoa taarifa ya kuachana na kocha huyo leo Julai 27, 2020 na kumtaka kuondoka nchini haraka iwezekanavyo kutokana na kitendo alichokifanya hapo. Uongozi unawaomba radhi Viongozi wa nchi, Shirikisho la mpira wa miguu Tanzania TFF, Wanachama, Wapenzi na Mashabiki wa Yanga, pamoja na wananchi kwa ujumla kutokana na kauli za kuudhi na kudhalilisha zilizotolewa na Kocha Luc Eymael imenukuliwa taarifa ya Yanga. Luc alisikika jana akitoa kauli za kibaguzi kwa kudai mashabiki wa soka nchini hawajui mpira na wanapiga kelele bila kujua mbinu zozote za soka. Taarifa kwa Umma. DaimaMbeleNyumaMwiko A post shared by Young Africans SC yangasc on Jul 27, 2020 at 12:05am PDT  <topic>: MICHEZO 